
Pieņemami atbilstības nodrošināšanas līdzekļi un vadlīnijas Regulai (ES) Nr. 1178/2011. 1. izdevums, 2. grozījums


[bookmark: Annex_to_ED_Decision_2025/011/R_—_AMC_&_]ED Lēmuma 2025/011/R pielikums

AMC un GM Regulai (ES) Nr. 1178/2011. 1. izdevums, 2. grozījums


Šajā dokumentā svītrotais, jaunais vai grozītais teksts ir attēlots šādi:
· svītrotais teksts ir pārsvītrots;
· jaunais vai grozītais teksts ir iekrāsots zilā krāsā;
· divpunkte “(..)” norāda, ka pārējais teksts nav grozīts.
























Piezīme lasītājam
Grozītajā un jo īpaši spēkā esošajā (proti, nemainītajā) tekstā termins “aģentūra” tiek lietots pamīšus terminam “EASA”. Šo abu terminu pamīšais lietojums ir izteiktāks konsolidētajās redakcijās. Tāpēc ņemiet vērā, ka abi termini attiecas uz “Eiropas Aviācijas drošības aģentūru (EASA)”.


	AMC1 par 4.f panta 2. un 3. punktu


TIPA KVALIFIKĀCIJAS KURSI. GAISA KUĢI AR VTOL FUNKCIONALITĀTI (VCA)
a) Vispārīga informācija
Izstrādājot un sniedzot tipa kvalifikācijas mācību kursus gaisa kuģiem ar VTOL funkcionalitāti (VCA), jāievēro atbilstības apliecināšanas līdzekļi helikoptera tipa kvalifikācijas mācību kursu izstrādei un sniegšanai, kas norādīti ED lēmuma 2012/007/R[footnoteRef:1]1 AMC3 par ORA.ATO.125. punktu. [1: 1 ED lēmums 2012/007/R. AMC un GM ORA daļai | EASA] 

b) Teorētiskās mācības un eksāmeni
Ja vien datos par piemērotību ekspluatācijai (OSD), kas noteikti saskaņā ar Regulas (ES) Nr. 748/2012 I pielikumu (21. daļu), nav norādīts citādi, teorētiskajām mācībām un eksāmeniem par VCA jānotiek saskaņā ar mācību programmām, kuras ietvertas AMC1 par FCL.725. punkta a) apakšpunktu un no kurām atbilstoši attiecīgajam VCA tipam ir jāizvēlas, jāpielāgo vai jāpapildina temati. Jo īpaši ir pienācīgi jāapskata viss turpmāk norādītais:
1) VCA dzinēju un piedziņas sistēma;
2) vispārīgas zināšanas par U-space gaisa telpu.

	GM1 par 4.f panta 3. punkta a) apakšpunkta i) daļu


Saskaņā ar Regulas (ES) Nr. 1178/2011[footnoteRef:2]2 4.f panta 3. punkta a) apakšpunkta i) daļu VCA tipa kvalifikācijas mācībām jāatbilst I pielikuma (FCL daļas) 9. papildinājuma A iedaļas prasībām. Inter alia tas nozīmē, ka ir piemērojami vispārīgie pamatprincipi FSTD izmantošanai vienpilota gaisa kuģa mācībām, testēšanai un pārbaudei (9. papildinājuma A iedaļas 1.c punkts). [2: 2 Komisijas 2011. gada 3. novembra Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstoši Eiropas Parlamenta un Padomes Regulai (EK) Nr. 216/2008 (OV L 311, 25.11.2011., 1. lpp.) (http://data.europa.eu/eli/reg/2011/1178/oj).] 


	AMC1 par 4.f panta 8. punkta a) apakšpunktu


INSTRUKTORA PRASMJU ATSVAIDZINĀŠANAS MĀCĪBAS GAISA KUĢIEM[footnoteRef:3]* AR VTOL FUNKCIONALITĀTI (VCA). TIPA KVALIFIKĀCIJAS INSTRUKTORA TIESĪBAS [3: * Tulkotāja piezīme. Viscaur tulkojumā ar terminu “gaisa kuģis” saprot terminu “lidaparāts”, kas līdz ar Latviešu aviācijas radiofrazeoloģijas rokasgrāmatas apstiprināšanu apstiprināts kā “aircraft” atbilsme latviešu valodā (skat. Latvijas Zinātņu akadēmijas Terminoloģijas komisijas 2024. gada 9. aprīļa lēmumu Nr. 111).] 

a) Ja pretendenti, kas piesakās Regulas (ES) Nr. 1178/2011 4.f panta 7. punktā minētā instruktora sertifikāta pagarināšanai, vēlas pagarināt VCA instruktora tiesības saskaņā ar 4.f panta 8. punktu, viņiem jāpabeidz instruktora prasmju atsvaidzināšanas mācības semināra veidā.
[bookmark: _bookmark0]b) Ja pretendenti, kas piesakās Regulas (ES) Nr. 1178/2011 4.f panta 7. punktā minētā instruktora sertifikāta atjaunošanai, vēlas atjaunot VCA instruktora tiesības saskaņā ar 4.f panta 8. punktu, viņiem jāpabeidz instruktora prasmju atsvaidzināšanas mācības saskaņā ar ATO izveidotu individuālu mācību programmu, pēc tam, kad ATO, balstoties uz pretendenta novērtējumu, katrā konkrētajā gadījumā ir noteikusi nepieciešamo prasmju atsvaidzināšanas mācību apjomu. Šādu individuālo mācību programmu pamatā jābūt mācību saturam, kas minēts 4.f panta 7. punkta c) apakšpunktā.

